Ako prebieha celý proces porovnávania a uzavretia zmluvy?
Celý proces zvládnete v priebehu niekoľkých minút z pohodlia domova. Či už si želáte porovnať ceny poistení alebo chcete nájsť najvýhodnejšiu pôžičku, najskôr vyplníte svoje požiadavky do webového formulára. Ten je veľmi intuitívny a presne vás navedie k uvedeniu informácií, ktoré sú potrebné pre vytvorenie ponuky na mieru vašim potrebám. Akonáhle formulár vyplníte a stlačíte tlačidlo pre výpočet, systém vám v priebehu niekoľkých sekúnd porovná všetky možnosti a zobrazí ich v stručnom prehľade. 
Páči sa vám niektorá ponuka? Stačí kliknúť na Poistiť sa, doplniť ďalšie požadované údaje a zmluvu môžete ihneď uzavrieť - priamo online alebo prostredníctvom nášho špecialisty telefonicky.V prípade potreby s vami ponuku doriešia naši špecialisti, ktorí upravia ponuku podľa vašich špeciálnych požiadaviek, ktoré sa do formulára nezmestili.   
Ak sa rozhodnete pre uzatvorenie zmluvy, obratom dostanete e-mailom všetky potrebné dokumenty, ktoré sú doplnené prípadnými ďalšími inštrukciami. Potom už len stačí zaplatiť poistné. Celý proces vám nezaberie viac ako pár minút. Dôležité je, že všetko vybavíte z pohodlia domova a nemusíte chodiť na pobočku.
Náležitosti sa môžu pre každý typ zmluvy mierne líšiť. Pri vyplňovaní formulára zadajte svoje osobné údaje a systém vás navedie na ďalšie informácie, ktoré od vás budeme potrebovať - napríklad pre povinné zmluvné poistenie je dôležité mať pripravený veľký technický preukaz, kde nájdete informácie o vozidle. Neviete si pri vyplňovaní formulára s čímkoľvek poradiť? Kontaktujte nás e-mailom alebo na telefónnom čísle 0800 400 300 Radi vás celým procesom prevedieme krok za krokom.